**О Д Г О В О Р**

на пратеничко прашање од пратеникот Марјанчо Николов поставено

меѓу две седници на Собранието на Република Македонија

на 14 јули 2009 година

 Со склучувањето на Договорот меѓу Министерството за одбрана и Светло Скопско Екстра ДООЕЛ увоз-извоз Велес, преземените работници засновале работен однос на неопределено време кај новиот работодавец со времетраење од десет години, сметано од денот на неговото потпишување. Согласно член 21 став 1 на овој договор истиот може да се раскине само со взаемна согласност на странките изразена во писмена форма, со отказен рок од 90 дена што значи дека истиот не може еднострано да биде раскинат. Во конкретниот случај се работи за еднострано раскинување на Договорот од страна на Светло Скопско Екстра ДООЕЛ увоз-извоз Велес, за што Министерството за одбрана е известено на ден 16.04.2007 година. Напоменуваме дека Министерството за одбрана со ниту еден акт или дејствие не побарало ниту придонело за ваквото постапување на Светло Скопско Екстра ДООЕЛ увоз-извоз Велес како закупец на кантината во споменатата касарна. преземените лица од денот на склучувањето на Договорот веќе не се вработени во Министерството за одбрана односно се вработени на неопределено време во Светло Скопско Екстра ДООЕЛ увоз-извоз Велес кој како правен објект постои, од што произлегува дека своите права од работен однос овие лица треба да ги остварат кај овој правен субјект односно кај новиот работодавец. Доколку на било кој начин се повредени нивните права од работен однос од страна на новиот работодавец, овие работници своите права треба да ги бараат пред надлежниот и инспекциските органи.